
Narva Linnavalitsuse Linnavara- ja Majandusameti

bilansis kajastatud Narva linna osaluste valitsussektorisse

kuuluvates sihtasutustes ja aktsiate müügitulu
üleandmine Narva Linna Arenduse ja Ökonoomika Ameti bilanssi

1. Asjaolud ja menetluse käik

1.1. Narva Linnavolikogu 30.06.2010 otsuse nr 104 „Linnavara tasuta võõrandamine  (SA-le Narva Linna Arendus)”, 21.12.2010 otsuse nr 189 „Linnavara tasuta võõrandamine  (SA-le Narva Linna Arendus)” (muudetud Narva Linnavolikogu 20.01.2011 otsusega nr 11) alusel võõrandas Narva Linnavalitsuse Linnavara- ja majandusamet tasuta SA-le Narva Linna Arendus järgmise Narvas asuva  linnavara:

· kinnistu Tuule 13, katastritunnus 51104:002:0135, sihtotstarbeta maa, pindala 43 461 m2, bilansilise maksumusega 997,02 eurot (kavandatav projekt „Narva linna uus kalmistu”);
· kinnistu Äkke, katastritunnus 51103:005:0003, sihtotstarbeta maa 100%, pindala 208 266,00 m2, bilansilise maksumusega 4 793,37 eurot;
· kinnistu Väike-Äkke, katastritunnus 51103:005:0004, sihtotstarbeta maa 100%, pindala 131 121,00 m2, bilansilise maksumusega 3 016,63 eurot;
· kinnistu Suur-Äkke, katastritunnus 51103:004:0002, sihtotstarbeta maa 100%, pindala 162 037,00 m2, bilansilise maksumusega 3 726,05 eurot (kavandatav projekt „Äkkeküla spordi- ja vabaaja keskus”);
· korteriomand aadressil Puškini 5, M9, M10, katastritunnus 51101:007:0057, pindalaga 225,6 m2 ja kelder pindalaga 49,4 m2, bilansiline kogumaksumusega 102 682,24 eurot (kavandatav projekt „Nõustamiskeskus”);
· kinnistu  Tallinna mnt 73, katastritunnus 51103: 005:0007, ärimaa 100%, pindala 4 033 m2, bilansilise maksumusega 3 617,40, mille oluliseks osaks on asfalteeritud plats, bilansilise maksumusega 39 716,74 eurot.

Seoses sellega, et eelpooltoodud linnavara võõrandati tasuta SA-le Narva Linna Arendus tema põhikirjaliste ülesannete täitmiseks ning Narva linna arenguks, kajastas Linnavara- ja majandusamet tasuta võõrandamise tehingu mitterahalise sissemaksena SA Narva Linna Arendus põhikapitali vastavalt Raamatupidamise Toimkonna Juhendi 14 punktidele 15 (с), 17. Kuna Narva Linna Arenduse ja Ökonoomika Amet on kohustatud kajastama Narva linna osalused valitsussektorisse kuuluvates sihtasutustes oma asutuse bilansis, tuleb need osalused üle anda Narva Linna Arenduse ja Ökonoomika Ametile.
Narva Linnavalitsuse Linnavara –ja Majandusameti bilansis on kajastatud Narva linna osalused valitsussektorisse kuuluvas sihtasutuses järgmiselt:

	Tehingupartnerikood


	Nimetus
	Osalus (euro)

	185306
	Narva Linna Arendus SA
	100 103,40

	Kokku
	100 103,40


1.2. Narva Linnavolikogu 20.01.2011 otsuse nr 9 „Linnavara võõrandamine (AS Narva Elamuvaldus aktsiad)” alusel võõrandas Linnavara– ja majandusamet  Narva linna 100% osalusega AS-i Narva Elamuvaldus aktsiad.

Seoses sellega, et AS-i Narva Elamuvaldus aktsiad olid Narva Linna Arenduse ja Ökonoomika Amet bilansis, tuleb antud aktsiate võõrandamisest saadud tulu summas 16 055 eurot kajastada ka Narva Linna Arenduse ja Ökonoomika Ameti bilansis.

	Tehingupartnerikood


	Nimetus
	Tulud (euro)

	185403
	Narva Elamuvaldus AS
	16 055,00

	Kokku
	16 055,00


2. Õiguslikud alused

Antud korralduse puhul on tegemist internse aktiga, mis on esmajärjekorras suunatud haldusele enesele ning siduv haldusorganile. Tegemist on mitte kohaliku elu küsimuse lahendamisega kohaliku omavalitsuse korralduse seaduse mõttes, vaid haldusorganisatsioonisisese küsimusega, mille suhtes ei kohaldu haldusmenetluse seaduse nõuded. Haldusesisese akti normid omandavad faktilise välismõju nende kohaldamise tulemusena.

Kohaliku omavalitsuse korralduse seaduse § 22 lõike 1 punkt 1 lahendab sisepädevusküsimuse, sätestades, et valla- või linnavara valitsemise korra kehtestamine kuulub volikogu ainupädevusse. Narva Linnavolikogu 21.06.2005.a määruse nr 20/57 „Linnavara eeskiri“ punkti 24 kohaselt otsuse linnavara üleandmise kohta ühelt struktuuriüksuselt või linna ametiasutuselt teisele võtab vastu linnavalitsus. Linnavara eeskirja punkti 3 kohaselt linnavaraks käesoleva eeskirja mõistes on Narva linna omandis olevad vallas- ja kinnisasjad ning rahaliselt hinnatavad õigused ja kohustused.
Narva Linnavalitsuse 28.12.2007 määruse nr 1961 „Narva linna osaluste valitsussektori üksustes ja avaliku sektori üksustes kajastamisest ametiasutuste bilansis” § 1 kohaselt Narva Linna Arenduse ja Ökonoomika Amet on kohustatud kajastama oma asutuse bilansis Narva linna osalused valitsussektorisse kuuluvates sihtasutustes ja mittetulundusühingutes (tehingupartneri koodi neljas number on 3) ning viima läbi vastavad konsolideerimise protseduurid. 

Narva Linnavalitsuse 08.03.2006 määrusega nr 257 kinnitatud „Narva linna raamatupidamise sise-eeskirja” § 11 lõike 1 kohaselt tulud kajastatakse selle linna raamatupidamiskohustuslase raamatupidamises, kes vastavalt põhimäärusele või muule õigusaktile tegelevad Narva linnale tulu tagavate valdkondadega - tulu majandustegevusest, muud tulud ja lõivud kajastatakse selle asutuse tulemiaruandes, kes vastava tulu eest kaupu müüs või teenust osutas.

3. Otsus

3.1. Linnavara- ja Majandusametil üle anda ning Narva Linna Arenduse ja Ökonoomika Ametil vastu võtta ning kajastada oma asutuse bilansis Narva linna osalused valitsussektorisse kuuluvates sihtasutustes ja aktsiate müügitulu järgmiselt:

	Tehingupartnerikood


	Nimetus
	Osalus (euro)

	185306
	Narva Linna Arendus SA
	100 103,40

	Kokku
	100 103,40


	Tehingupartnerikood


	Nimetus
	Tulud (euro)

	185403
	Narva Elamuvaldus AS
	16 055,00

	Kokku
	16 055,00


4. Rakendussätted 

4.1. Linnakantseleil teha korraldus teatavaks Narva Linnavalitsuse Linnavara- ja majandusametile ja Linna Arenduse ja Ökonoomika Ametile.
4.2. Korraldus jõustub seadusega sätestatud korras.

